b"\n_START_ARTICLE_\nSebastian Vrancx\n_START_SECTION_\nBiografia i Obra\n_START_PARAGRAPH_\nTota la seva activitat art\xc3\xadstica es va desenvolupar a Anvers, exceptuant uns anys de la seva joventut (1596-1601) en qu\xc3\xa8 es va establir a It\xc3\xa0lia. _NEWLINE_La tem\xc3\xa0tica de les seves obres \xc3\xa9s variada, inclou paisatges, escenes religioses, al\xc2\xb7leg\xc3\xb2riques, etc. No obstant aix\xc3\xb2 el g\xc3\xa8nere pel qual \xc3\xa9s m\xc3\xa9s conegut \xc3\xa9s la representaci\xc3\xb3 de batalles. Aquests quadres representen de vegades esdeveniments hist\xc3\xb2rics concrets, per\xc3\xb2 generalment s\xc3\xb3n escenes imaginades d'enfrontaments entre ex\xc3\xa8rcits en la qual es presta gran atenci\xc3\xb3 als detalls. Va ser el iniciador d'aquest g\xc3\xa8nere als Pa\xc3\xafsos Baixos i el primer a representar els combats de cavalleria. Les seves obres van ser molt difoses a trav\xc3\xa9s de c\xc3\xb2pies i gravats i van influir en altres pintors flamencs com Peter Snayers, Adam Frans van der Meulen, Pieter Meulener, Jacques van der Wijhen i Esaias van de Velde._NEWLINE_Els seus quadres es troben exposades al Museu Real de Belles arts d'Anvers, Rijksmuseum d'Amsterdam, Museu de l'Ermitage a Sant Petersburg i Museu del Louvre a Par\xc3\xads entre altres. A Espanya poden contemplar-se al Museu del Prado de Madrid i el Museu de Belles arts de Sevilla."